Da bryggeriet ble for lite og gammeldags ble det revet i 1870 for å gi plass til nytt bryggeri. Det nye bryggeriet var først ferdig i 1876, og nytt navn var nå Arendals Bryggeri. Det brygget bayersk øl, pilsnerøl, bokkøl og pottøl. Noen år ble det også produsert dobbeltøl og vørterøl. Etter Arendalskrakket i 1886 fikk bryggeriet økonomiske problemer og slet med å betale sine kreditorer. 11. november 1886 leverte bryggeriet sitt bo til behandling som konkursbo.